Қайнар (Ордабасы ауданы)

Қайнар — Түркістан облысы Ордабасы ауданы, Бөріжар ауылдық округі құрамындағы ауыл. Географиялық орны Аудан орталығы – Темірлан ауылынан оңтүстік-батысқа қарай 23 км жерде, Бадам өзенінің сол жағасында. Халқы Тарихы 1936 жылы ұжымшарға бірігіп, Бөржар өзенінен «Тұрсынай» каналы қазылды. Ұжымшар негізінде шаруа қожалықтары ұйымдастырылған. "Қайнар құс" фабрикасы 1994 жылдан - «Қайнар құс» АҚ болды. Жақында күркетауық өсіріп, өнімін халыққа тарататын "Ордабасы құс" фабрикасы іске қосылды. Ауыл тұрғындарының басым көпшілігін осы фабрикалар жұмыспен қамтып отыр. Инфрақұрылымы М. Әуезов атындағы орта мектепте 800-ден астам оқушы білім алып, оларға 80 ұстаз білім беруде. Екі қабатты аурухана, "Раушан" бала-бақшасы, Қазпошта, т.б мекемелер халыққа үздіксіз қызмет көрсетуде. Ауылдағы үйлердің 80 пайызы газбен, таза ауыз сумен қамтамасыз етілген. Ауылда үлкен алма бағы бой көтерді. Жылыжайда қысы-жазы қызанақ, қияр секілді көкөністер өсіріледі. Дереккөздер